2022 шықәса ԥхынгәы 13 азы Аԥсны Адәныҟатәи аусқәа рминистрра Амедиацентр аҿы имҩаԥысит Аԥсны ААР аминистр Инал Арӡынбеи Аԥсны иҟоу Урыстәыла ацҳаражәҳәаҩ Михаил Шургалини реиԥылара.
Аԥсны иҟоу Урыстәыла ацҳаражәҳәаҩ Михаил Шургалин Аԥсны Адәныҟатәи аусқәа рминистр Инал Арӡынба ииҭеит агәраргагатә шәҟәқәа рыхкьыԥхьаақәа.
Ацҳаражәҳәаҩцәа рнапынҵақәа рынагӡара иалагоит иахьынарышьҭыз атәылаҿы урҭ ашәҟәқәа анрыдыркылалак ашьҭахь.
Арӡынба Шургалин идиныҳәалеит амаҵура ҿыц дахьарҭаз, иагьазгәеиҭеит иара дшеицырдыруа дипломат бзиак иаҳасабала.
Аусбарҭа анапхгаҩы агәыӷра ааирԥшит иара ихаан Аԥсны асоциал-економикатә ҿиара арӷәӷәареи уи амилаҭтә шәарҭадара азҵаарақәеи рҿы лҵшәа бзиала аусура иацҵахап ҳәа.
Урыстәыла ацҳаражәҳәаҩ Михаил Шургалин иазгәеиҭеит Аԥсны дахьыҟоу гәыкала дшеигәырӷьо, адәныҟатәи аусқәа рминистрраҿы аус зуа иколлегацәа иҩызцәа бзиақәа реиԥш дшырзыҟоу. Иҳәеит ахә ҳаракны ишыршьо иахьатәи аамҭазы адунеи аҿы иҟоу аибарххарақәа раан, Аԥсны Урыстәыла ишазыҟоу, иҟанаҵаз азхаҵарақәа, аоперациа ҷыда иахьадгылоу.
Иара убасгьы иҳәеит атәылақәа ирыбжьоу аиқәшаҳаҭрақәа Аԥсны шықәныҟәо.
«Агәыӷра сымоуп наҟ-наҟгьы ҳаиҩызаратә еизыҟазаашьақәа, ҳастратегиатә партниорра аҿиара ишацаҳҵо, аҩганк реимадарақәа шҳарӷәӷәало", - иҳәеит Шургалин.
Аиԥылара аԥхарра аҵаны имҩаԥыси.
Back to the list
Аминистр имҩаԥиго аиԥыларақәа
Авизитқәеи аусутә ныҟәарақәеи рзы аинформациа
Аҳәамҭақәеи ақәгыларақәеи
Анотақәа
Женеватәи аиҿцәажәарақәа
Ацҳаражәҳәарҭақәа иазкыу
Архив новостей
Афотосахьақәа
Авидео
Адәныҟаполитикатә усура ахҳәаа
Афотосахьақәа
Сергеи Лавров Аԥсныҟа иаара
Аԥснытәи аделегациа Венесуела усутә визитла рыҟазаара
Аԥснытәи аделегациа Никарагуа визитла рыҟазаара
..еиҭа афотосахьақәа
Ҳара асоциалтә ҳақәа рҟны
Abkhazian Foreign Ministry/Аԥсны Адәныҟатәи Аусқәа Рминистрра/МИД Абхазии
Related articles
МИД Абхазии направил ноту соболезнования в МИД Южной Осетии по случаю 30-ой годовщины Зарской трагедии